**TERMENI DE REFERINȚĂ**

|  |  |
| --- | --- |
| **Agenția ONU:** | PNUD Moldova |
| **Titlul poziției de stagiar:** | Stagiar în domeniul monitorizării și evaluării |
| **Program / Proiect / Secțiune:** | PNUD Moldova Programul pentru Democrație (Componenta Parlament),  Chișinău, Moldova |
| **Rapoarte către (ofițerul responsabil):** | Manager de Proiect |
| **Durata și perioada de stagiere:** | 15 mai – 15 septembrie 2017 (4 luni),  cu posibilitatea de extindere |
| **Volumul de lucru săptămânal (ore / săptămână):** | 16-20 ore / săptămână |

**Informații de fond**

Dezvoltarea parlamentară este parte a asistenței oferite de PNUD pentru guvernarea democratică în lume, prin intermediul căreia, PNUD ajută națiunile să consolideze cadre de lucru democratice pentru a îmbunătăți reprezentarea, responsabilizarea și transparența în beneficiul cetățenilor. PNUD Moldova susține Parlamentul Republicii Moldova prin intermediul Proiectului „Consolidarea Guvernării Parlamentare în Moldova”. Proiectul are obiectivul de a aborda necesitățile principale ale Parlamentului Republicii Moldova în astfel de domenii ca procesul legislativ, control și reprezentare pe parcursul unui proces continuu de reformă democratică, stimulată de relațiile mai strânse cu UE. De asemenea, proiectul contribuie la o activitate legislativă a Parlamentului mai deschisă, transparență și participativă, cu ajutorul instrumentelor și mecanismelor create pentru implicarea societății civile, asociațiilor profesionale și a publicului general. Intervențiile proiectului vor oferi și vor încuraja oportunități egale de participare pentru bărbați și femei.

**Rezumatul responsabilităților cheie**

1. Susținere la implementarea mecanismului de supraveghere a monitorizării și evaluării

1.1) Susținere la implementarea activităților proiectului, în special a celor legate de implementarea mecanismului de supraveghere a monitorizării și evaluării;

1.2) Monitorizarea ședințelor selectate ale Comisiilor Parlamentare și pregătirea briefingurilor săptămânale cu privire la evoluțiile relevante domeniului de aplicare al proiectului;

1.3) Oferirea ajutorului la organizarea și participarea în ședințele cu deputații;

1.4) Asistarea în colaborarea cu echipele PNUD Moldova cu privire la implementarea mecanismului de supraveghere a monitorizării și evaluării;

1.5) Facilitarea comunicării dintre proiect și beneficiarii săi, alte echipe PNUD Moldova și organizațiile partenere;

2. Susținere administrativă și asistență generală

2.1) Oferirea susținerii logistice la organizarea evenimentelor, inclusiv pregătirea și distribuirea invitațiilor la evenimente și primirea confirmărilor prin elaborarea notelor succinte cu privire la evenimente, etc;

2.2) Oferirea suportului la supravegherea corespondenței oficiului, publicațiilor și altor articole;

2.3) Îndeplinirea altor îndatoriri la solicitarea supraveghetorului.

**Cerințe față de eligibilitate**

Studii

* Cel puțin studii secundare (studii universitare complete reprezintă un avantaj, ÎNSĂ NU o cerință obligatorie);

Calificări/abilități și competențe minime

* Abilități bune de comunicare verbale și în scris;
* Abilitatea de a lucra cu diverse grupuri de oameni;
* Confortabil la discuții și interacțiuni cu alții;
* Valori principale: angajament, diversitate și incluziune, integritate;
* Competențe principale: Comunicare, lucrul cu oamenii, obținerea rezultatelor;
* Calități personale: Responsabilitate, creativitate, flexibilitate, punctualitate;
* Limbi vorbite: fluent în limba română **sau** rusă, atât verbal, cât și în scris. Fluent în limba engleză reprezintă un avantaj, dar NU ESTE obligatoriu. Cunoașterea uneia dintre limbile minoritare din Moldova este un avantaj mare: Găgăuza, Bulgara, Romani, Ucraineana, limbajul semnelor (mimico-gestual).

Această poziție de stagiar încearcă să aducă o reprezentare mai mare a următoarelor grupuri: persoane cu dizabilități, etniile Găgăuzi, Bulgari, Romi și reprezintă o măsură specială temporară.

**Pachetul de stagiu și condiții de muncă**

* Condițiile de muncă: stagiarul va avea un loc de muncă, echipat cu computer și rechizite de birou necesare și va primi acomodarea rezonabilă în cazul nevoilor speciale (dacă este necesar);
* Costuri de transport urban (în cazul unui stagiar cu mobilitate redusă) – vor fi acoperite, în caz de necesitate;
* Costuri de transport inter-urban (în cazul dacă stagiarul locuiește în afara orașului Chișinău) – vor fi acoperite, în caz de necesitate (o călătorie dus-întors pe lună, în baza regulilor de rambursare a PNUD);
* Costuri de trai și alte costuri relevante (dacă stagiarul locuiește permanent în afara orașului Chișinău) – vor fi acoperite cu susținerea unei ONG-le partenere.